**Ε. Δ. ΖΩΓΡΑΦΙΚΗΣ 4ου εξαμ. 2016**

**Ομάδα Νίνας Παππά, Δημήτρη Σκουρογιάννη**

Στο τέλος του εξαμήνου παραδίδετε ένα σημειωματάριο με εικόνες

ΙΔΕΕΣ ΓΙΑ ΤΟ ΣΗΜΕΙΩΜΑΤΑΡΙΟ ΕΙΚΟΝΩΝ

* Το σημειωματάριό σας είναι ένα ημερολόγιο, κάθε φορά που επισκέπτεστε το χώρο, ας σημειώνετε την ημέρα, την ώρα και κάτι που παρατηρήσατε. Μπορείτε, αν θέλετε να απομονώσετε ένα κομμάτι από το χώρο και να παρατηρείτε καθημερινά μόνο αυτό το σημείο.
* Κάθε φορά που κάνετε ένα σκίτσο, ένα κολάζ ή μία φωτογραφία σημειώστε, αν κατά την άποψή σας απέδωσε αυτό που θέλατε. Αν όχι, σημειώστε τι δεν απέδωσε και γιατί. Δεν χρειάζονται μεγάλα κείμενα, απλώς να υποδεικνύονται τα σημεία στα οποία αναφέρεστε με σύντομες παρατηρήσεις. Τι ποιότητες σκοπεύατε να αποδώσετε; Η εκτέλεση υποστηρίζει τον σκοπό σας;
* Κάνετε δοκιμές με διάφορα υλικά και υφές, ίσως και υλικά που βρήκατε στο χώρο. Αν κάτι βρίσκετε ενδιαφέρον, φέρτε το να το δούμε και μετά κολλήστε το στο ημερολόγιό σας.
* Συμπεριλάβετε έγχρωμα σκίτσα και μελέτες, collage, φωτογραφίες, σημειώσεις, πληροφορίες από το διαδίκτυο, ή από βιβλίο κτλ, αναφέρετε πάντα την πηγή.
* Αλλάζετε μεγέθη και κλίμακα. Ας μετακινείστε συχνά από την μελέτη όλου του χώρου, σε λεπτομέρειες όπως σκίτσα καρπών, φύλλα κτλ, ακόμα και την 2 εκατοστών πορεία ενός μικρού εντόμου.
* Θέμα μας δεν είναι μόνο ο χώρος, παρατηρήστε τους ανθρώπους, τις γάτες, τα πουλιά, τα έντομα, πώς κινούνται στο χώρο, τι κάνουν εκεί κτλ και σκεφτείτε αν σας ενδιαφέρει κάτι από όλα αυτά. Κάνετε σκίτσα και κρατείστε πρόχειρες σημειώσεις.
* Κάθε φορά που περνάτε από τον συγκεκριμένο χώρο, θα ήταν καλό να τον παρατηρούσατε για λίγο. Σκεφτείτε αν και πώς θα επεμβαίνατε στο χώρο. Τι θα προτείνατε και γιατί; Κάνετε έρευνα για οτιδήποτε σκεφτείτε, φέρτε πληροφορίες και εικόνες. Να σημειώνετε πάντα την πηγή.

Ευχαριστούμε και καλή δουλειά!